**EHITUSE TÖÖVÕTULEPING nr 9-15/2024/23\_502**

19.07.2024

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab volikirja nr 9-1/2023/4485 alusel ehitusspetsialist Jüri Orlov, ühelt poolt,

ja OÜ SEMUEHITUS, edaspidi **töövõtja,** keda esindab volikirja alusel juhatuse liige Meelis Munski, teiselt poolt,

keda nimetatakse edaspidi lepingus **pool** või ühiselt **pooled**,

sõlmisid käesoleva töövõtulepingu, edaspidi **leping** avatud hankemenetluse „Karula Rahvuspargi RMK külastuskeskuse peahoone fassaadide rekonstrueerimine, viitenumber: 280625.“ tulemusena alljärgnevas:

* 1. **Lepingu objekt**
  2. Lepingu objektiks on peatöövõtu korras tähtaegselt ja optimaalsete kuludega rekonstrueerida RMK Karula külastuskeskuse peahoone fassaadid, aadressil Suuremäe, Ähijärve küla, Antsla vald 66420 Võru mk, katastriüksus 14303:001:0116 ehitusprojektis, töövõtja pakkumuses ja hanke alusdokumentides toodud mahus vastavalt Tellija nõuetele ja kehtivatele seadusandlusele, edaspidi töö.
  3. Leping sätestab objektina tööd ja toimingud, mille teostamine ning teostamise korraldamine on töövõtja kohustuseks lepingu raames. Lepingus sätestatud tingimused ja kord laienevad üheselt kõigile ehitise tellijale kohaseks üleandmiseks vajalikele töödele, kui lepingust ei tulene teisiti.
  4. Lepingu dokumendid ja lisad.
     1. Lepingu lahutamatuks osadeks on riigihanke „Karula Rahvuspargi RMK külastuskeskuse peahoone fassaadide rekonstrueerimine, viitenumber: 280625.“ alusdokumendid (allalaetavad <https://riigihanked.riik.ee/rhr-web/#/> ) ja töövõtja pakkumus.
     2. Lepingul on selle sõlmimise hetkel järgmised lisad
     3. Lisa 1 – Töövõtja pakkumus;
     4. Lisa 2 – Töövõtja esitatav kindlustuspoliis, (lisatakse pärast lepingu sõlmimist vastavalt alusdokumentides sätestatule);
     5. Lisa 3- „RMK Karula külastuskeskus. Ehitusprojekt.“, Projektibüroo OÜ, põhiprojekt, töö nr 2203
     6. Lisa 4- Andmetöötluse tingimused volitatud töötlejale
     7. Lisa 5-
     8. Lisa 6 – …. (täidetakse vajadusel)

1. **Üldsätted**
   1. Poolte õiguste ning kohustuste aluseks on leping oma lisadega, käesolevat tööd käsitlev põhiprojekt ning teised, ET-kartoteegis ning ETF-kartoteegis ehitust käsitlevad ehitustehnilised dokumendid. Kvaliteedi osas lähtuvad pooled eelkõige põhiprojektis, kuid ka Ehitustööde Üldistes Kvaliteedinõuetes (RYL), sätestatust, sealjuures kvaliteediklass peab olema II või kõrgem. Lepingu raames termin "leping" hõlmab endas kõiki lepingu punktides 1.3 eelnevalt loetletud dokumente, kui konkreetsest sättest ei tulene teisiti. Lepinguga reguleerimata küsimustes lähtuvad pooled „Ehituse töövõtu üldtingimustest“ (ETÜ 2013).
   2. Pooled tagavad ja deklareerivad, et lepingu sõlmimisega ei ole nad rikkunud ühtegi enda suhtes kehtiva seaduse, põhimääruse või põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust.
2. **Tööde teostamise tähtajad**
   1. Töövõtja alustab ehitustööde ettevalmistustöödega pärast hankelepingu sõlmimist hiljemalt kahe nädala jooksul.
   2. Kasutusloa väljastamise lõpptähtpäev on 15.11.2024.
   3. Lepingu kehtivuse tähtaeg on 15.12.2024
3. **Tasu**
   1. Lepingu hinnaks on edukaks tunnistatud pakkumise kogumaksumus, edaspidi tööde üldmaksumus, 107 991,85 (ükssada seitse tuhat üheksasada üheksakümmend üks koma kaheksakümmend viis) eurot, millele lisandub käibemaks. Tööde üldmaksumus sisaldab endas töövõtja tasu, samuti töövõtja ja võimalike alltöövõtjate kõik kulutused projekteerimis-, ehitus- ja muude tööde teostamisel lepingu raames. Töövõtja kinnitab, et on arvestanud oma pakkumuse mahtu ka need tööd, mis ei ole riigihanke hankedokumentides kirjeldatud, kuid mis on tuginedes heale ehitustavale ja pakkuja professionaalsusele vajalikud lepingus kirjeldatud tööde nõuetekohaseks teostamiseks.
   2. Tööde üldmaksumusele võib lisanduda tellija reserv summas 10800 (üks tuhat kaheksasada) eurot, millele lisandub käibemaks. Tellija eeldab, et nimetatud reserv ei kuulu tellija poolt töövõtjale tasumisele ning reservi kasutatakse üksnes juhul, kui ilmneb võrreldes seni tellitud töödega selliste täiendavate tööde tellimise vajadus, mida tellija tööde tellimisel ette ei näinud. Reservi kasutamise üle otsustab tellija töövõtja ettepanekul või iseseisvalt.
   3. Tööde üldmaksumus ei ole seatud sõltuvusse inflatsioonist või muudest teguritest ning seega lepingu kehtivuse tähtaja jooksul korrigeerimisele ei kuulu.
4. **Töövõtja kohustused**
   1. Hankida kõik töö teostamiseks vajalikud lähteandmed, ehitusmaterjalid ja -tooted või korraldada nende hankimine, tagada objektil kõigi vajalike ehitusseadmete ja muude töövahendite olemasolu, samuti kooskõlastada tellijaga eelnevalt kirjalikult kõik töö teostamisel kasutatavad materjalid ja tooted ning nende hinnad, kui need ei ole määratud lepingus või lepingu lisades.
   2. Hankida koheselt kõik töö alustamiseks ja teostamiseks vajalikud kooskõlastused ja load ning tasuda vastavad kulud.
   3. Töötada välja ja kooskõlastada tellijaga töö teostamise ajagraafiku hiljemalt 1 (ühe) kalendrinädala jooksul hankelepingu sõlmimisest.
   4. Tagada töövõtja poolt teostatava ehitustööde ja kasutatavate materjalide ning toodete kvaliteedi vastavuse lepingule ning heale ehitustavale.
   5. Võtta tarvitusele kõik abinõud tellija poolt töövõtjale, samuti tema alltöövõtjatele usaldatud vara säilimise tagamiseks ja kanda vastutust igasuguse hooletuse eest, mis toob kaasa selle vara kaotsimineku või kahjustamise töövõtja tegevuse või tegevusetuse tõttu.
   6. Tagada ehitustööde teostamisel vajaliku kvalifikatsiooniga tööjõu kasutamise, kindlustades töötajad vajadusel õnnetusjuhtumikindlustusega ning tellija soovil esitada andmed tööde vahetute teostajate ja alltöövõtjate kvalifikatsiooni kohta.
   7. Järgida tellijapoolseid dokumentide muudatusi töö teostamise käigus.
      1. Tellija poolsel dokumentide muutmisel sõlmitakse selle kohta pooltevaheline kirjalik kokkulepe, milles määratletakse vähenev või täiendavalt teostamisele kuuluvate tööde maht ja hind, teostamise tähtaeg, tasumise kord ja muud tingimused. Töövõtjal on õigus ületada tööde üldmaksumust ning tööde teostamise tähtaegu ainult juhul, kui on kohaselt vormistatud eelpoolnimetatud kokkulepe.
         1. Teatada tellijale kirjalikult viivitamatult, kuid mitte hiljem kui 3 (kolme) tööpäeva jooksul alates vastavate asjaolude ilmnemisest, tööde üldmaksumuse ületamise, kvaliteedinõuetest või teostamise tähtaegadest mittekinnipidamise vajadusest või muudest asjaoludest, mis takistavad tööde kohast alustamist, teostamist või lõpetamist. Kui töövõtja ei teata tellijat kohaselt nimetatud asjaoludest, puudub tal õigus nõuda tellijalt üle-eelarveliste kulutuste hüvitamist või tähtaegade pikendamist.
   8. Teatada tellijale lepingu punktis 5. 7.1.1. sätestatud tähtaja jooksul:
      1. sellest, et tellija juhendite järgimine ohustab teostatavate tööde vastupidavust, kvaliteeti, tähtaegu või mõjutab maksumust;
      2. teiste töövõtjast mitteolenevate asjaolude olemasolust, mis ohustavad teostatavate tööde vastupidavust, kvaliteeti, tähtaegu või mõjutavad maksumust;
      3. igasugusest avariiohust ehitises või seda ümbritseval maa-alal, mis on antud lepingu täitmise ajaks töövõtja kasutusse.
   9. Avarii või avariiohu korral ehitises või selle ümbruses võtta koheselt tarvitusele vajalikud meetmed avarii vältimiseks või selle tagajärgede likvideerimiseks. Tarvitusele võetud abinõud kooskõlastab töövõtja viivitamatult kirjalikult tellijaga.
   10. Teatada vigadest või ebatäpsustest lepingu punktis 1.3.5. loetletud dokumentatsioonis tellijale viivitamatult, kuid mitte hiljem kui 3 (kolme) tööpäeva jooksul alates lepingu jõustumisest. Vigadest või ebatäpsustest mitteteatamise või mittevastava teatamise korral puudub töövõtjal õigus nõuda tellijalt hiljem lisakulutuste hüvitamist või tähtaegade pikendamist või vabandada kvaliteedinõuetest mittekinnipidamist.
   11. Dokumenteerida ehitamise käigus tehtavad tööd (sealhulgas ehitusprojekti muudatused, ehituspäevik, kaetud tööde aktid, töökoosolekute protokollid ning muud pädevate ametiisikute poolt nõutavad ehitamist iseloomustavad dokumendid, nagu näiteks, teostusjoonised), fikseerides jooksvalt ehitustööde faktiline teostamine ja kulgemine.
   12. Tagada tellijale ja pädevatele ametiisikutele juurdepääsu ehitisega ja ehitusdokumentidega tutvumiseks.
   13. Tagada ehitamise käigus töötervishoiu ja tööohutuse tuleohutuse ja muude kehtestatud eeskirjade ja nõuete täitmine, sealhulgas väljastada nõutavate tööde teostamiseks ettenähtud load ja teostada ehitustööde üle pidevat järelevalvet.
   14. Esitada tellijale ehitustööde teostamise ajal ja töö üleandmisel kohaselt ehitamise tehnilised dokumendid ja muud ehitise kohaseks kasutamiseks vajalikud dokumendid (seal hulgas, näiteks, süsteemide ja seadmete katsetustulemused koos vajalike protokollidega, ehitustoodete passid või sertifikaadid, ehitusmaterjalide ja -toodete kasutamise ja hoolduse eeskirjad jne), samuti teostada vastav väljaõpe.
   15. Tagada ehitise, samuti ehitustööde teostamisega töövõtja valdusesse antud ehitise asukoha maaüksuse ning seda ümbritseva maa-ala ja teede korrashoid ja ohutus ümbruskonnale.
   16. Ehitustöödel tekkivate jäätmete käitlemisel pidada kinni jäätmeseaduses sätestatud nõuetest.
   17. Hüvitada täies ulatuses ehitustööde teostamisel või mittevastaval teostamisel ümbritsevale keskkonnale, samuti muud tellijale ja kolmandatele isikutele tekitatud kahjud.
   18. Täita kõiki asjaomaste ametkondade ja instantside ettekirjutusi vastavate kahjude ärahoidmiseks ja vastavate objektide seisukorra fikseerimiseks ehitustööde alustamisel. Vaidluste korral määrab kahjude tekkepõhjused kõigi osapoolte poolt aktsepteeritud sõltumatu ekspert.
   19. Tagada töö teostamisel tema käsutada olevate materiaalsete väärtuste (seadmed, tööriistad, ehitusmaterjalid ja -tooted jms) säilimine objektil ja transportimise käigus ning vajadusel need kindlustada.
   20. Kooskõlastada eelnevalt kirjalikult tellijaga kõik tööga seotud reklaamid ja pressiteated.
   21. Kooskõlastada eelnevalt kirjalikult tellijaga kõik ehitustöödega seotud alltöövõtjad ja vastutada täies ulatuses alltöövõtjate töö eest.
   22. Teha järelevalvet alltöövõtjate ja oma töötajate poolt tehtavate tööde üle enne vastavate tööde ülevaatuseks esitamist omanikujärelevalve teostajale.
   23. Tagada töötajate varustatus tööks vajalike ning õigusaktide nõuetele vastavate isikukaitsevahenditega (töövõtja eraldusmärkidega turvariided ja muud isikukaitsevahendid) ning tagada töötajate tööohutus- ja töötervishoiualase juhendamine ja väljaõpe.
   24. Saata viivitamatult, kui mitte hiljem kui kolme (3) tööpäeva jooksul tellijale e-posti teel teade oma töötajaga toimunud tööõnnetusest ning esitada tööõnnetuse kohta täiendavat informatsiooni tellijalt saadud teatise vormil, millel tuleb näidata järgmised andmed: tööõnnetuse toimumise aeg, töötaja ametinimetus, tehtav tööliik, tööõnnetuse raskusaste ja lühikirjeldus.
   25. Kooskõlastada tellijaga kõik tööde teostamiseks vajalike ajutiste ehitiste püstitamiseks vajalikud kohad, samuti materjalide ladustamise ja ehitusjäätmete kogumise kohad.
   26. Likvideerida oma kulul peale lepingu lõppemist tööde teostamiseks vajalikud ajutised ehitised ja abirajatised.
   27. Täita muid temale kui ehitusettevõtjale ehitusseadustiku ja muinsuskaitseseadusega pandud kohustusi, täites kohaselt lepingu objekti suhtes või sellega seonduvalt tehtud pädevate isikute ettekirjutusi ja nõudmisi olenemata sellest, kas töövõtja on vastava ettekirjutuse või nõudmise adressaadiks või mitte.
   28. Tagada töö tegemisel, kaasa arvatud alltöövõtjaid kasutades, olenevalt töö iseloomust vajaliku kvalifikatsiooniga tööjõu kasutamine ja kui konkreetsete tööde tegemiseks on õigusaktides kehtestatud nõuded, mille kohaselt vastavat tööd võivad teostada isikud, kellel on muuhulgas majandustegevuse teade, tegevusluba või registreering, siis tagada, et vastavaid töid teostaksid isikud, kellel on nõutud majandustegevuse teade, tegevusluba või registreering või muu dokument, mis annab isikule õiguse vastava töö tegemiseks. Välismaine teenuseosutaja peab järgima temale kehtivaid nõudeid.
5. **Töövõtja õigused**
   1. Kõrvale kalduda lähteülesandest määras, mis ei muuda ehitise põhimõttelisi ja funktsionaalseid lahendusi ning ei vähenda detailide, seadmete, kogu ehitise või selle üksikute osade vastupidavust ega muuda ehitus-tehnilises dokumentatsioonis fikseeritud parameetreid (nn. mitteolulised kõrvalekaldumised), millised töövõtja parima arusaamise kohaselt võiksid kaasa aidata ehitise optimaalsemale valmimisele või ehitise kvaliteedi tagamisele.
   2. Püstitada objektil omal kulul tööde teostamiseks vajalikke abirajatisi (soojakud, piirded jne.) tellijaga eelnevalt kooskõlastatud asukohta.
   3. Saada tellijalt ehitustööde teostamise eest tasu vastavalt lepingus sätestatud tingimustele ja korrale.
   4. Nõuda tellijast sõltuvate mitteõiguspäraste takistuste kõrvaldamist ehitustööde teostamisel või korraldamisel.
6. **Tellija kohustused**
   1. Anda töövõtjale lepingu allakirjutamisel ja edaspidiselt üle dokumendid ja volitused, mis on vajalikud töö kohaseks teostamiseks.
   2. Tagada, et ehitis on seisundis, mis võimaldab töövõtjal alustada ehitustööde teostamist või nende korraldamist lepingus sätestatud tingimustel ja korras.
   3. Tasuda töövõtjale töö eest vastavalt lepingus sätestatud tingimustele ja korrale.
   4. Tagada töö üle omanikujärelevalve.
7. **Tellija õigused**
   1. Teostada igal ajal täiendavat kontrolli tööde teostamise mahu ja kvaliteedi ning dokumentatsiooni vastavuse kohta lepingus sätestatule ja kehtestatud nõuetele.
   2. Tööde vahetute teostajate ja alltöövõtjate kvalifikatsioonis kahtlemise korral peatada nende tegevus lepingu raames kuni asjaolude väljaselgitamiseni.
   3. Nõuda töövõtjalt töö teostamisel igapäevast oma tööst tekkinud jääkide koristamist ja ehitise ja ehitusplatsi puhtust. Töövõtja koristamisest keeldumisel või mittekvaliteetsel koristamisel peatada tööd objektil kuni kord on tagatud või kasutada tasulist koristusteenust, nõudes selleks tehtud kulutuste hüvitamist töövõtja poolt. Eeltoodud põhjustel tööde peatamise korral puudub töövõtjal õigus nõuda töö tähtaja pikendamist või tööde üldmaksumuse ületamist.
   4. Kasutada õiguskaitsevahendeid (sh. taganeda lepingust või öelda leping üles), samuti nõuda lepingus sätestatud juhtudel leppetrahve, kui töövõtja ei pea kinni lepingus, selle lisades või muudes lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui töövõtja ei täida või täidab mittevastavalt muid endale lepinguga võetud kohustusi.
8. **Järelevalve ning töönõupidamised**
   1. Pooltel on õigus kaasata järelevalve teostamiseks sõltumatuid oma ala spetsialiste, sõlmides selleks vastavad lepingud vastavate juriidiliste või füüsiliste isikutega.
   2. Poolte korraliste nõupidamiste korra lepivad pooled kokku ehitusalgusnõupidamisel.
   3. Erakorralised nõupidamised toimuvad ühe poole nõudmisel mitte hiljem kui 3 (kolme) kalendripäeva jooksul alates sellekohase kirjaliku teate esitamisest teisele poolele.
   4. Nõupidamiste käik ja sisu protokollitakse projektijuhi poolt, kui ei lepita kokku teisiti. Nõupidamiste protokollid allkirjastatakse poolte selleks volitatud esindajate poolt. Ühe poole keeldumine protokollile alla kirjutamisest peab olema motiveeritud tema poolt samas protokollis. Allakirjutamisest keeldumisel ja motiveeringu mittemärkimisel, kui teisele poolele on protokoll teistkordselt allakirjutamiseks esitatud, loetakse vastav protokoll pooltele siduvaks, kui protokollile on tehtud vastav märge teise poole allakirjutamisest keeldumise kohta. Käesolevas punktis sätestatu laieneb kõikidele lepingu alusel ja sellega seoses poolte vahel vormistatavatele dokumentidele, kui konkreetsest dokumendist või lepingust ei tulene teisiti.
9. **Kaetud tööd**
   1. Kaetud tööde ülevaatamine ja vastuvõtmine toimub mõlema poole volitatud esindajate osavõtul, mille kohta vormistatakse kirjalik kaetud tööde akt. Akti allkirjastavad tellija, töövõtja ja vastutav pädev isik.
   2. Punktis 10.1. nimetatud korrast võib kõrvale kalduda vaid juhul kui, vaatamata tellija esindaja informeerimisele kaetud tööde vastuvõtmisest, jääb esindaja kohale tulemata. Sellisel juhul informeerib töövõtja tellija esindajat kaetud töö asjaoludest ning erandkorras, kui see on tingitud konkreetse töö eripärast, vormistab kaetud tööde akti iseseisvalt. Töövõtja fikseerib nimetatud asjaolu ehituspäevikusse.
   3. Konkreetsete kaetud tööde vastuvõtmise vajadusest tuleb tellija esindajat informeerida vähemalt 2 (kaks) tööpäeva ette.
   4. Kaetud tööde üleandmata jätmise korral on töövõtja kohustatud tellija esindaja soovi korral omal kulul avama üleandmata kaetud tööd. Töövõtja kannab sel juhul kõik kaetud tööde avamise ning puuduste ilmnemisel ka tööde parandamisega kaasnevad kulud.
10. **Töö üleandmine ja vastuvõtmine**
    1. Töö vaheetappide vastuvõtt tellija poolt toimub perioodi jooksul faktiliselt teostatud tööde üleandmise akti alusel, mille on allkirjastanud töövõtja ja vastutav pädev isik. Tellija vaatab akti läbi ja tagastab töövõtjale oma esindaja poolt allkirjastatult 3 (kolme) tööpäeva jooksul, vastuvõtmisest keeldumise korral esitab töövõtjale põhjendatud otsuse tööde vastuvõtmisest keeldumise kohta.
    2. Töö üleandmiseks tellijale esitab töövõtja oma esindaja ja vastutava pädeva isiku poolt allkirjastatud üleandmise-vastuvõtmise akti, mille tellija vaatab läbi ja tagastab töövõtjale oma esindaja poolt allkirjastatult 5 (viie) tööpäeva jooksul, vastuvõtmisest keeldumise korral esitab töövõtjale põhjendatud otsuse töö vastuvõtmisest keeldumise kohta.
    3. Ehitustööde juhusliku hävimise või kahjustumise riisiko läheb töövõtjalt üle tellijale töö lõplikul vastuvõtmisel tellija poolt.
    4. Jooksev töö vaheetappide vastuvõtt tellija poolt ei ole tellija poolt ehitustööde vastuvõtmise aluseks juhusliku hävimise või kahjustumise riisiko mõttes.
    5. Vaegtööde olemasolul kannab töövõtja vaegtööde juhusliku hävimise või kahjustamise riisikot kuni vaegtööde vastuvõtmiseni tellija poolt.
11. **Töö eest tasumise kord**
    1. Tellija tasub töövõtjale teostatud ehitustööde eest vastavalt tööde jooksvale vastuvõtmisele ning töövõtja poolt esitatavate arvete alusel. Tellija maksetähtaeg on 15 (viisteist) tööpäeva alates vastava arve kättesaamisest tellija poolt.
    2. Töövõtja esitab tellijale igakuiselt kuu viimaseks tööpäevaks aktid teostatud faktiliste töömahtude ja maksumuse kohta. Nimetatud aktide aktsepteerimine vastavalt lepingu punktile 11.2. Tellija poolt on töövõtjale aluseks vastava arve esitamisele tellijale, mis peab olema edastatud tellijale hiljemalt järgmise kuu 7 (seitsmendal) kuupäeval. Juhul, kui töövõtja ei ole esitanud tähtaegselt eeltoodud akte või arveid, lükkub nende esitamise õigus edasi järgmise kuu samasse aega.
    3. Viimane makse, mis ei tohi olla väiksem kui 15 (viisteist) % lepingu hinnast, sooritatakse töövõtjale 3 (kolme) tööpäeva jooksul peale ehitusobjektile kasutusloa/kasutusteatise saamist/kooskõlastust.
    4. Maksed sooritatakse tellija poolt töövõtja pangakontole. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
12. **Garantii** 
    1. Töövõtja annab tema poolt ja korraldusel teostatud ehitustöödele ja ehitisele vähemalt 24 (kahekümne nelja) kuu pikkuse garantii. Nimetatud garantii tähtaeg algab ehitamise lõppemise päevast alates. Ehitamise lõppemise päevaks on lepingu punktis 1 nimetatud ja kirjeldatud töö üleandmise-vastuvõtmise akti allkirjastamise kuupäev tellija poolt.
    2. Töö teostamise ja garantiiaja kestel ilmnenud või tekkinud, töövõtja poolt või tema korraldusel teostatud tööde lepingutingimustele mittevastavused kõrvaldab töövõtja omal kulul viivitamatult pärast nende avastamist tellija poolt ja vastava teate saatmist töövõtjale. Tellija kohustub garantiitöö üle vaatama 3 (kolme) tööpäeva jooksul.
    3. Mittevastavuse kõrvaldamise tähtaeg lepitakse poolte poolt kokku kahepoolselt allkirjastatud garantiiaktis peale tööde mahu hindamist töövõtja poolt.
    4. Avarii või tõsise mittevastavuse korral asub töövõtja mittevastavusi kõrvaldama viivitamatult.
    5. Kui töövõtja keeldub punktis 13.3 nimetatud aktile alla kirjutamast või ei kõrvalda eeltoodud mittevastavusi õigeaegselt, on tellijal õigus eeltoodud mittevastavused ise kõrvaldada ning töövõtja on kohustatud tellijale hüvitama kõik nimetatud mittevastavuste kõrvaldamisega seonduvad kulud vastavalt tellija poolt esitatud arvetele. Töövõtja tasub nimetatud arved 15 (viieteistkümne) kalendripäeva jooksul.
    6. Töövõtja kohustub osalema garantiiülevaatusel, mille toimumise aja lepivad pooled kokku tööde üleandmise-vastuvõtmise akti vormistamisel.
    7. Garantiitööde üleandmisel vormistab töövõtja vastava akti, olles eelnevalt teostatud töö üle vaadanud. Sõltumata teostatud töö iseloomust, kontrollib ja annab teostatud tööd tellijale üle lepingus fikseeritud töövõtja esindaja. Tellija ei võta vastavaid töid vastu töövõtja alltöövõtjalt või töövõtja esindajalt, kes ei ole lepingus fikseeritud töövõtja esindajana.
    8. Juhul kui alltöövõtja poolt teostatud tööde garantiiaeg on pikem töövõtja garantiiajast, jääb ilmnevate mittevastavuste kõrvaldamisel tellija ees vastutavaks töövõtja.
    9. Pärast lepingus sätestatud garantiiaja lõppu on pooltel õigus esitada teineteisele pretensioone vastavate hagi aegumise tähtaegade piires.
13. **Kindlustused**
    1. Töövõtja kohustub omal kulul sõlmima enne ehitustöödega alustamist ehituse koguriskikindlustuse (CAR) lepingu. Kindlustusleping peab olema vähemalt võrdne lepingu hinnaga arvestatuna summast (sh käibemaks) vastavas kindlustussummas. Omavastutus maksimaalselt 5000 eurot. Kindlustuse tingimuste alusel peab kindlustus katma kõik tööde tegemisest lähtuvad riskid.
    2. Kindlustusleping peab mh sisaldama tingimust, mille kohaselt tellijale on üle antud otsenõudeõigus kindlustusandja vastu.
    3. Töövõtja kohustub enne ehitustöödega alustamist sõlmima ja tellijale esitama ehitustegevuse tsiviilvastutuskindlustuse kolmandatele isikutele ja tellija olemasolevale varale põhjustatud isiku- või esemekahjude hüvitamiseks hüvituspiiriga 50 000 eurot, omavastutusega maksimaalselt 5000 eurot. Vastutuskindlustus võib sisalduda eraldi kindlustuslepingus või moodustada CAR kindlustuslepingu osa.
    4. Töövõtja kannab kindlustuslepingus omavastutuse riski ning kannab kõik kulud seoses kindlustamisega. Töövõtja kohustub kindlustuslepingu tingimused enne tellijaga kooskõlastama.
    5. Töövõtjal on keelatud kindlustuslepingut lepingu kehtivuse ajal muuta, tühistada või lõpetada, samuti on keelatud teha mistahes tegusid, mis seda põhjustaksid, sh ei tohi jätta täitmata oma kindlustuslepingujärgseid kohustusi, mis seda põhjustaksid või tooksid kaasa kindlustuskatte puudumise.
    6. Töövõtja kohustub tagama, et ülaltoodud kindlustuslepingutest tulenev kindlustuskaitse kehtib kogu lepingus fikseeritud tööde teostamise perioodi jooksul. Töövõtja kohustub hoiduma tegudest, mis toovad kaasa või võivad kaasa tuua kindlustuskaitse lõppemise. Tööde teostamise perioodi pikenemisel peab töövõtja omal kulul pikendama ehituse koguriskikindlustuse lepingut vähemalt uue lõpptähtajani.
    7. Töövõtja esitab tellijale kindlustuslepingu poliisi ja kindlustustingimuste ärakirja hiljemalt ehitustöödega alustamise päeval
14. **Poolte vastutus**
    1. Töövõtja vastutab lepingu mittetäitmise või mittekohase täitmisega tellijale tekitatud kahju eest, samuti on töövõtja kohustatud tellijale hüvitama tellija poolt seoses töövõtja poolse lepingu rikkumisega tehtud kulutused.
    2. Töövõtjal on õigus nõuda tellijalt arvete mittetähtaegse tasumise korral viivist 0,15% tähtajaks tasumata summalt iga viivitatud kalendripäeva eest (esitatud arvete alusel).
    3. Tellijal on õigus nõuda töövõtjalt leppetrahvi 1,5% tööde üldmaksumusest iga lepingus sätestatud lõpptähtaega ületanud kalendripäeva eest. Tellijal on õigus lepingust taganeda või leping üles öelda, kui töövõtja viivitab lepingu lisas toodud ajagraafiku järgsete tööde alustamisega või valmimise ja üleandmisega 3 (kolm) nädalat.
15. **Poolte esindajad ja kontaktandmed**
    1. Tellijat esindavad
       1. Tellija esindaja, kes on volitatud lepingut täitma, muutma ja lõpetama ehitusspetsialist Jüri Orlov, m 5216263, e-post jyri.orlov@rmk.ee;
       2. Tellija esindaja, kes on volitatud lepingut täitma ja juhtima ehitusprotsessi objektil haldusspetsialist Kuido Toom, m 5090745 e-post kuido.toom@rmk.ee;
    2. Töövõtjat esindavad
       1. Töövõtja esindaja, kes on volitatud lepingut täitma, muutma ja lõpetama, juhatuse liige Meelis Munski tel 5035 157 e-post semu@semuehitus.ee;
       2. Töövõtja esindaja (tööde juht), kes on volitatud juhtima töid ehitusobjektil ning allkirjastama ehitusprotsessi operatiivseid dokumente (talle on antud õigus allkirjastada töövõtja poolt Lepingu täitmisega seotud dokumente, esindada töövõtjat ehitusobjektil toimuvatel koosolekutel, lepingu kestuse jooksul vastu võtma tellijalt projektdokumentatsiooni, samuti vastutab ta tööohutuse eest lepingu ulatuses):

töö juht Tomass Tuvikene tel 5342 3443 e-post [tomass@semuehitus.ee](mailto:tomass@semuehitus.ee);

töö juht Kaimar Siidra tel 5238 420 e-post [kaimar@semuehitus.ee](mailto:kaimar@semuehitus.ee);

* + 1. Vastutav pädev isik: OÜ Semuehitus, objektijuht Sven Soll, tel 5057 404 e-post sven@semuehitus.ee.

1. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
2. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud.
   2. Tellija võib lepingu igal ajal olenemata põhjusest etteteatamistähtajata üles öelda. Sellisel juhul on tellija kohustatud tasuma töövõtjale lepingu ülesütlemise momendiks faktiliselt tehtud töö eest. Lepingu ülesütlemisel hüvitab tellija töövõtjale lisaks faktiliselt tehtud töö eest lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) % lepingus ettenähtud töövõtjale makstavast tasust.
   3. Kui töö tegemise käigus selgub, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrvaldamine ülesandeks kolmandale isikule töövõtja arvelt.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepitud tasu maksmata lepingust ühepoolselt taganeda ja nõuda sisse lepinguga ettenähtud leppetrahv ning tekitatud kahju.
3. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahendatakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus  Registrikood 70004459  Mõisa/3 Sagadi küla, Haljala vald,  45403 Lääne-Viru maakond  Telefon 676 7500  E-post rmk@rmk.ee | OÜ Semuehitus  Registrikood 10080980  Pikk tn 20c, Võru linn, Võru Maakond 65604  Tel 5031 557  E-post semu@semuehitus.ee |

|  |  |
| --- | --- |
| (allkirjastatud digitaalselt) | (allkirjastatud digitaalselt) |
|  |  |

Lisa 4  
RMK ja OÜ Semuehitus  
vahelise [Vali kuupäev] lepingu nr   
502 juurde

**ANDMETÖÖTLUSE TINGIMUSED VOLITATUD TÖÖTLEJALE**

1. **Lisa eesmärk**
   1. Käesoleva lisa eesmärk on kokku leppida volitatud töötleja õigustes ja kohustuses lepingu täitmise käigus saadud isikuandmete ja/või looduskaitseliste piirangute ja/või riigikaitsega seonduva teabe töötlemisel, millest pooled juhinduvad lepingu täitmisel.
   2. **Riigimetsa Majandamise Keskus** (edaspidi vastutav töötleja) edastab **OÜ Semuehitus** (edaspidi volitatud töötleja) punktis 1.1. nimetatud andmed ja volitab volitatud töötlejat neid andmeid töötlema ainult juhul, kui andmete töötlemine on lepingust tulenevalt vajalik.
   3. Vastuolude korral lepingu ja käesoleva lisa sätete vahel tuleb juhinduda käesoleva lisa sätetest.
2. **Käesolevas lisas kasutatakse mõisteid alljärgnevas tähenduses:**
   1. „Asjakohased tehnilised ja organisatsioonilised meetmed“ – tähendavad selliseid protsesse ja protseduure, mis tehnoloogilist arengut, rakendamise maksumust ja andmeid arvesse võttes tagavad turvalisuse taseme vastavalt andmete võimalikust volitusteta või ebaseaduslikust töötlemisest või juhuslikust kaotsiminekust või hävitamisest või kahjustamisest tulenevale kahju suurusele;
   2. „Andmekaitseseadused“ – GDPR ja Eesti Vabariigis kehtivad muud isikuandmete töötlemist reguleerivad õigusaktid ning nende rakendusaktid või täiendavad aktid koos nende paranduste, muudatuste või asendustega, mis tahes täitmisele kuuluvad juhendid ja tegevusjuhised, mis on väljastatud isikuandmete kaitse eest vastutava mis tahes kohaliku või EL reguleeriva asutuse poolt;
   3. „töötlemine” – igasugune toiming või toimingute jada, mida teostatakse andmete või nende hulkadega kas automatiseeritud või automatiseerimata kujul, nagu näiteks kogumine, salvestamine, korrastamine, struktureerimine, säilitamine, kohandamine või muutmine, väljavõtete tegemine, päringute teostamine, kasutamine, avalikustamine edastamise, avaldamise või mis tahes muul viisil kättesaadavaks tegemise teel, liitmine või ühendamine, piiramine, kustutamine või hävitamine;
   4. „andmed” – (isikuandmed, looduskaitselise piirangu kohta käiv teave, riigikaitsega seonduv teave). **Isikuandmed** - tuvastatav füüsiline isik on isik, keda on võimalik kaudselt või otseselt tuvastada, viidates väärtustele nagu nimi, isikukood, asukoha andmed; internetipõhistele väärtustele või ühele või enamale väärtusele, mis on seotud antud isiku füüsilise, füsioloogilise, geneetilise, vaimse, majandusliku, kultuurilise või sotsiaalse identiteediga. **Looduskaitselise piirangu kohta käiv teave** - I ja II kaitsekategooria liigi isendi täpse elupaiga asukoha avalikustamine. Püsielupaiga asukohad. **Riigikaitsega seonduv teave** - AvTS § 35 lõikes 1 nimetatud riigikaitsega seonduv teave;
   5. „andmetega seotud rikkumine” – turvarikkumine, mis põhjustab edastatavate, säilitatavate või muul viisil töödeldavate andmete juhusliku või ebaseadusliku hävimise, kadumise, muutmise, loata avalikustamise või kättesaadavuse.
3. **Andmete töötlemine**
   1. Volitatud töötleja kohustused:
      1. kasutama ja töötlema andmeid üksnes lepingu täitmiseks ja vastutava töötleja dokumenteeritud juhiste alusel, välja arvatud juhul, kui volitatud töötleja on kohustatud teavet töötlema volitatud töötleja suhtes kohalduva õiguse alusel. Viimati nimetatud juhul teavitab volitatud töötleja vastutavat töötlejat vastava kohustuse olemasolust enne teabe töötlemist, kui selline teavitamine ei ole olulise avaliku huvi tõttu volitatud töötleja suhtes kohalduva õigusega keelatud;
      2. kohustub hoidma lepingu täitmise käigus teatavaks saanud andmeid rangelt konfidentsiaalsena ning mitte kasutama ega avaldama andmeid, mis tahes muu kui käesolevas lepingus sätestatud eesmärgil. Samuti tagama, et andmeid töötlema volitatud isikud (sh teised volitatud töötlejad, volitatud töötleja tööajad vm, kellel on ligipääs lepingu täitmise käigus saadud andmetele) järgivad konfidentsiaalsusnõuet;
      3. mitte edastama andmeid väljapoole Euroopa Liidu liikmesriikide ja Euroopa Majandusühendusse kuuluvate riikide territooriumit ilma vastutava töötleja sellekohase selgesõnalise kirjaliku nõusolekuta;
      4. täitma kõiki kehtivaid andmete töötlemisalaseid nõudeid, andmete turvalisust puudutavaid ning andmete kaitse alaseid Euroopa Liidu ja Eesti Vabariigi õigusakte ja muid eeskirju;
      5. volitatud töötleja kohustub tarvitusele võtma asjakohased tehnilised ja organisatsioonilised meetmed lepingu alusel toimuva andmete töötlemise loata või ebaseadusliku töötlemise, juhusliku kaotamise või hävitamise või kahjustumise vältimiseks.
      6. Kõik käesoleva lisa punktis 3.1.2 nimetatud kohustused kehtestab volitatud töötleja kõikidele kolmandatele isikutele, keda ta kasutab oma lepingujärgsete kohustuste täitmisel. Kolmas isik on füüsiline või juriidiline isik või riigi- või kohaliku omavalitsuse asutus, kes ei ole ei vastutav töötleja ega ka volitatud töötleja.
4. **Andmetega seotud rikkumisest teavitamine**
   1. Volitatud töötleja teavitab vastutavat töötlejat andmetega seotud rikkumistest või kui on alust kahtlustada, et selline rikkumine on aset leidnud, ilma põhjendamatu viivituseta alates hetkest, kui volitatud töötleja või tema poolt kasutatav teine volitatud töötleja saab teada andmetega seotud rikkumisest või on alust kahelda, et selline rikkumine on aset leidnud.
   2. Vastutava töötleja nõudmisel peab volitatud töötleja ilma põhjendamatu viivituseta edastama vastutavale töötlejale kogu andmetega seotud rikkumist puudutava asjakohase informatsiooni. Määral, mil volitatud töötlejale on vastav informatsioon kättesaadav, peab teade kirjeldama vähemalt järgmist:
      1. toimunud andmetega seotud rikkumise laad, eeldatav kuupäev ja kellaaeg;
      2. volitatud töötleja asjakohase kontaktisiku nimi ja kontaktandmed, kellelt saab täiendavat informatsiooni;
      3. meetmeid, mida volitatud töötleja rikkumise lahendamiseks on tarvitusele võtnud või võtab, et vältida andmetega seotud rikkumisi tulevikus, ja vajaduse korral ka meetmeid, mille abil leevendada rikkumise võimalikke negatiivseid mõjusid;
      4. esitama muud teavet, mis on mõistlikult nõutav, et vastutav töötleja saaks täita kohaldatavaid andmekaitsealaseid õigusakte, sealhulgas riigiasutustega seotud teavitamise ja avaldamise kohustusi, näiteks teavet, mis on nõutav andmesubjekti tuvastamiseks.
5. **Muud sätted**
   1. Volitatud töötleja kohustub lepingu lõppemisel tagastama vastutavale töötlejale kõik piiranguga seotud andmed või kustutama andmed ja nende koopiad vastavalt vastutava töötleja antud juhistele, juhul kui kehtiv seadusandlus ei nõua andmete säilitamist või kui volitatud töötlejal ei ole õiguslikku alust andmete töötlemiseks iseseisva vastutava töötlejana.
   2. Volitatud töötleja väljastab vastutavale töötlejale volitatud töötleja esindusõigusega isiku poolt allkirjastatud tõendi kinnitades, et lisa punktis 5.1. nimetatud toimingud on teostatud tema ja kõigi tema poolt kasutatud teiste volitatud töötlejate poolt.
   3. Võimaldama vastutaval töötlejal või tema poolt volitatud audiitoril teha auditeid ja kontrolle ning panustama nendesse.
   4. Volitatud töötleja teavitab vastutavat töötlejat kirjalikult kõigist muudatustest, mis võivad mõjutada volitatud töötleja võimet või väljavaateid pidada kinni käesolevast lisast ja vastutava töötleja kirjalikest juhistest. Pooled lepivad kõigis käesolevat lisa puudutavates täiendustes ja muudatustes kokku kirjalikult.
   5. Käesolev lisa jõustub lepingu allkirjastamisel mõlema poole poolt. Lisa kehtib, kuni kehtib pooltevaheline leping või pooltel on omavahelisi kohustusi, mis on seotud andmete töötlemisega.
   6. Konfidentsiaalsuskohustuse nõue on tähtajatu ning kehtib nii lepingu täitmise ajal kui ka pärast lepingu lõppemist.

**Poolte allkirjad**

**Vastutav töötleja Volitatud töötleja**

Riigimetsa Majandamise Keskus OÜ Semuehitus

**(allkirjastatud digitaalselt) (allkirjastatud digitaalselt)**

**Jüri Orlov Meelis Munski**